# Kirkkoneuvoston kokouskutsu

Aika: ke 18.5.2022 klo 17.00

Paikka: Unajan seurakuntakoti

## Käsiteltävät asiat:

78 § Kokouksen avaus

79 § Kokouksen laillisuus ja päätösvaltaisuus

80 § Työjärjestyksen hyväksyminen

81 § Pöytäkirjan tarkastaminen

82 § Pöytäkirjan nähtävillä pitäminen

83 § Hautainhoitorahaston toimintakertomuksen ja tilinpäätöksen vahvistaminen vuodelta 2021

84 § Rauman seurakunnan toimintakertomuksen ja tilinpäätöksen vahvistaminen vuodelta 2021 sekä vastuuvapauden myöntäminen

85 § Talouden toteutuma 30.4.2022

86 § Rippikoulutyön paikallissuunnitelma 2022–2024

87 § Johtavan kappalaisen viran johtosääntö

88 § Meriristin saneerauksen erikoissuunnittelijoiden valinta

89 § Muut asiat

90 § Ilmoitusasiat

* saapuneet kirjeet
* saapuneet pöytäkirjat/muistiot
* viranhaltijoiden päätökset

91 § Muutoksenhaku ja kokouksen päättäminen

Raumalla 11.5.2022

Valtteri Virta

kirkkoneuvoston puheenjohtaja

# Kirkkoneuvoston kokous

Aika: ke 18.5.2022 klo 17.00–18.51

Paikka: Unajan seurakuntakoti

Läsnä: Virta Valtteri, kirkkoherra, puheenjohtaja

Ahorinta Keijo

Hurme Kauko

Raunio Matti

Routasalo Suvi

Saarelainen Taina

Sattilainen Seppo

Ujula Tarja, Otso Huuskan henkilökohtainen varajäsen

 Viitanen Sirpa

Vilo Pentti

Saurio Olavi, kappeliseurakunnan kappalainen, sihteeri

Muut läsnäolijat: Sulo Lasse, kirkkovaltuuston puheenjohtaja

Siivonen Reijo, kirkkovaltuuston varapuheenjohtaja

Känä Kalevi, talous- ja henkilöstöpäällikkö

Korsi Eino, kiinteistöpäällikkö

Kuisma Kanerva, viestintäpäällikkö

Poissa: Huuska Otso

Sirola Teija

## Käsiteltävät asiat

### **78 § Kokouksen avaus**

 Kirkkoherra Valtteri Virta piti alkuhartauden Paavalin kirjeestä roomalaisille pääsiäisajan teemaan liittyen. Veisattiin virsi 484: 1, 2. Hartaus päättyi rukoukseen.

Puheenjohtaja julisti kokouksen avatuksi.

### **79 § Kokouksen laillisuus ja päätösvaltaisuus**

Kirkkojärjestyksen 9 luvun 1 §:n mukaan kirkkoneuvoston kutsuu koolle

puheenjohtaja kirkkoneuvoston päättämällä tavalla.

Kirkkolain 7 luvun 4 §:n mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

**Khra:** Puheenjohtaja toteaa kokouksen laillisesti koollekutsutuksi ja päätösvaltaiseksi.

**Päätös:** Puheenjohtaja totesi kokouksen laillisesti koollekutsutuksi ja päätösvaltaiseksi.

### **80 § Työjärjestyksen hyväksyminen**

**Khra:** Esityslista hyväksytään työjärjestykseksi.

**Päätös:** Esityslista hyväksyttiin työjärjestykseksi. Todettiin kohdassa muut asiat esille otettavat asiat.

### **81 § Pöytäkirjan tarkastaminen**

**Khra:** Vuorossa ovat Pentti Vilo ja Keijo Ahorinta. Pöytäkirjantarkastus on maanantaina 23.5.2022.

**Päätös:** Hyväksyttiin yksimielisesti.

### **82 § Pöytäkirjan nähtävillä pitäminen**

**Khra:** Kirkkolain 25 luvun 3 §:n 3 momentin mukaan pöytäkirja on pidettävä yleisesti nähtävänä vähintään oikaisuvaatimuksen tai valituksen tekemiselle varatun ajan.

Kirkkoneuvosto päättää, että pöytäkirja on nähtävänä seurakunnan kirkkoherranvirastossa 24.5.–7.6.2022 virallisina viraston aukioloaikoina. Ilmoitus pöytäkirjan nähtävillä pitämisestä on kirkkoherranviraston ilmoitustaululla 19.5.–7.6.2022.

**Päätös:** Hyväksyttiin yksimielisesti.

Lisätietoja antaa kirkkoherra Valtteri Virta, p. 044 769 1295.

### **83 § Hautainhoitorahaston toimintakertomuksen ja tilinpäätöksen vahvistaminen vuodelta 2021**

Esittelijä talous- ja henkilöstöpäällikkö

Hautainhoitorahaston toimintakertomus ja tilinpäätös ovat tilinpäätöskirjan loppupuolella osiossa Hautainhoitorahasto ss. 116–122.

Vuoden 2021 toimintatuotot olivat 440.959,44 euroa, toimintakulut 415.919,35 euroa, rahoitustuotot 24.760,51 euroa sekä tilikauden tulos 49.800,60 euroa ylijäämäinen.

Hautainhoitorahaston toimintatuotot ja –kulut sekä tilikauden tulos merkitään seurakunnan tuloslaskelmaan. Hautainhoitorahaston varat ja pääomat merkitään seurakunnan taseeseen.

KN 30.3.2022/§ 54:

**Thp.:** Kirkkoneuvosto hyväksyy hautainhoitorahaston vuoden 2021 toimintakertomuksen ja tilinpäätöksen ja antaa sen tilintarkastajien tarkastettavaksi. Tilinpäätös esitetään kirkkovaltuuston vahvistettavaksi.

**Päätös:** Kirkkoneuvosto hyväksyi esityksen mukaan yksimielisesti hautainhoitorahaston vuoden 2021 toimintakertomuksen ja tilinpäätöksen ja päätti antaa sen tilintarkastajien tarkastettavaksi. Tilinpäätös esitetään kirkkovaltuuston vahvistettavaksi.

**Muutoksenhaku**: Ei muutoksenhakuoikeutta - valmistelu.

Lisätietoja antaa talous- ja henkilöstöpäällikkö Kalevi Känä p. 044 769 1206.

**Tiedoksianto**: - -

**KN 18.5.2022/§ 83:**

Hautainhoitorahaston toimintakertomus ja tilinpäätös sisältyy yhtenä osana seurakunnan tilinpäätöskirjaan ss. 116–122, joka on käsitelty kirkkoneuvostossa 30.3.2022, eikä sitä jaeta kirkkoneuvostolle tässä kokouskutsussa.

Tilintarkastus on suoritettu loppuun 12.5.2022. Tilintarkastuskertomus on jaettu kirkkoneuvoston Teams-kanavaan 16.5.2022. Hautainhoitorahastosta ei anneta erillistä tilintarkastuskertomusta.

**Thp:** Kirkkoneuvosto esittää hautainhoitorahaston vuoden 2021 toimintakertomuksen ja tilinpäätöksen kirkkovaltuuston vahvistettavaksi.

**Päätös:** Kirkkoneuvosto hyväksyi esityksen mukaan yksimielisesti hautainhoitorahaston vuoden 2021 toimintakertomuksen ja tilinpäätöksen kirkkovaltuuston vahvistettavaksi.

**Muutoksenhaku:** Ei muutoksenhakuoikeutta - valmistelu.

Lisätietoja antaa talous- ja henkilöstöpäällikkö Kalevi Känä p. 044 769 1206.

**Tiedoksianto**: - -

### **84 § Rauman seurakunnan toimintakertomuksen ja tilinpäätöksen vahvistaminen vuodelta 2021 sekä vastuuvapauden myöntäminen**

Esittelijä talous- ja henkilöstöpäällikkö

KJ 15 luku 9 § säädetään seurakunnan kirjanpitovelvollisuudesta, kirjanpidosta ja tilinpäätöksestä. Sen lisäksi on soveltuvin osin voimassa, mitä kirjanpitolaissa sanotaan. Kirkkovaltuuston hyväksymän taloussäännön 22 §:n mukaan seurakunnan toimintakertomus ja tilinpäätös on laadittava maaliskuun loppuun mennessä, ja sen allekirjoittavat päätösvaltainen kirkkoneuvosto ja taloushallinnosta vastaava viranhaltija. Allekirjoitettu tilinpäätös luovutetaan tilintarkastajille viipymättä.

Tilinpäätöskirja on laadittu kirkkohallituksen virastokollegion 7.10.2021 antanut uuden ohjeen tilinpäätöskirjan laatimisesta. Kirjan sisällysluettelo ja sisältö poikkeaa jonkin verran edellisen vuoden tilinpäätöskirjasta.

Liitteenä on tilinpäätöskirja, joka sisältää

1. toimintakertomuksen ja siihen sisältyvät talousarvion toteutumisvertailut,
2. tilinpäätöslaskelmat: tuloslaskelma, tase rahoituslaskelma ja konsernitase,
3. tilinpäätöksen liitetiedot sekä
4. hautainhoitorahaston toimintakertomuksen ja tilinpäätöksen.

Kokouksessa on luettavissa tarkemmat talousarvion toteutumisvertailut.

Rauman seurakunnan käyttötalouden toteutuneet toimintatuotot (ulkoiset) olivat 1,2 milj. euroa. Talousarvioon verrattuna tuotot ylittyivät reilulla 238 000 eurolla pääosin hautaustoimen maksutuottojen ja metsätulon ylitysten johdosta, vaikka muut maksutuotot jäivätkin alle arvion koronarajoitusten rajoitettua seurakunnan kokoavaa toimintaa. Käyttötalouden toimintakulut (ulkoiset) olivat 6,8 milj. € ja jäivät 416 000 euroa alle talousarvion. Koronan muutettua toimintaa ja sen muotoja jäi henkilöstökuluissa, palvelujen ostoissa ja tarvikkeiden ostoissa määrärahoja säästöön. Erityisesti kiinteistötoimessa tilapäisen ja kausityön henkilöstön määrä oli huomattavasti normaalia vähäisempi, kun koronarajoitukset vähensivät toiminnan määrää seurakunnan toimitiloissa. Lisäksi oli virka- ja työvapaita erityisesti seurakuntatyössä, joita ei ollut huomioitu talousarviossa ja joita tehtäviä ei kaikilta osin täytetty voimassa olevan strategian mukaan, vaan tehtävät hoidettiin sisäisin järjestelyin.

Myös palvelujen ostoissa ja tarvikehankinnoissa toiminnan muutettua muotoaan jäi määrärahoja säästöön 200 000 e etenkin seurakuntatyössä ja kiinteistötoimessa.

Käyttötalouden toimintakate (nettokulu) oli 5,6 milj. euroa ja jäi 654 000 alle talousarvion.

Kirkollisverotuloja kertyi 6,30 milj. €, joka on 381 000 euroa yli arvioidun. Valtionrahoitustulo oli 766 000 euroa ja toteutui talousarvion mukaan. Sijoitustoiminnasta kertyi osinko- ja myyntivoittotuottoja 1,4 milj. euroa, myyntitappioita 25 000 ja arvonalennuskirjauksia 120 000.

Tilikauden tulos muodostui 1 083 000 euroa ylijäämäiseksi.

KN 30.3.2022/§ 55:

**Thp:** Kirkkoneuvosto hyväksyy Rauman seurakunnan vuoden 2021 toimintakertomuksen ja tilinpäätöksen ja esittää ne kirkkovaltuuston vahvistettaviksi. Vuoden 2021 tilinpäätöksen:

* toimintatuotot (ulkoiset) olivat 1.215.276,05 e,
* toimintakulut (ulkoiset) 6.843.661,34 e,
* toimintakate 5.628.385,29 euroa,
* vuosikate 2.642.461,10 euroa ylijäämäinen,
* suunnitelman mukaiset poistot 480.233,15 euroa,
* kertaluonteiset poistot 1.098.403,71 euroa
* tilikauden tulos 1.082.802,63 euroa ylijäämäinen,
* investointiosan kulut ovat 3.877.277,34 ja
* rahoituslaskelma 1.272.277,36 euroa alijäämäinen.

Kirkkoneuvosto hyväksyy tehtäväaluetason toimintakatteiden ylitykset tilinpäätöskirjassa selostetun mukaisesti.

Kirkkoneuvosto esittää kirkkovaltuuston hyväksyttäväksi sitovuustason mukaiset poikkeamat kirkkovaltuuston hyväksymien määrärahojen ja tuloarvioiden toteutumista tilinpäätöskirjan kohdan 9.11. mukaan (s. 105).

Kirkkoneuvosto allekirjoittaa tilinpäätöksen, joka luovutetaan tilintarkastajille tarkastettavaksi. Kirkkoneuvosto valtuuttaa kirkkoherran sekä talous- ja henkilöstöpäällikön allekirjoittamaan puolestaan vahvistusilmoituskirjeen tilintarkastajalle.

Kirkkovaltuusto päättää vastuuvapauden myöntämisestä Rauman seurakunnan vuoden 2021 toiminnan ja talouden osalta.

**Päätös:** Kirkkoneuvosto hyväksyi yksimielisesti esityksen mukaan Rauman seurakunnan vuoden 2021 toimintakertomuksen ja tilinpäätöksen ja päätti esittää ne kirkkovaltuuston vahvistettaviksi. Vuoden 2021 tilinpäätöksen:

* toimintatuotot (ulkoiset) olivat 1.215.276,05 e,
* toimintakulut (ulkoiset) 6.843.661,34 e,
* toimintakate 5.628.385,29 euroa,
* vuosikate 2.642.461,10 euroa ylijäämäinen,
* suunnitelman mukaiset poistot 480.233,15 euroa,
* kertaluonteiset poistot 1.098.403,71 euroa
* tilikauden tulos 1.082.802,63 euroa ylijäämäinen,
* investointiosan kulut ovat 3.877.277,34 ja
* rahoituslaskelma 1.272.277,36 euroa alijäämäinen.

Toimintakertomuksen tekstiosaan tehtiin muutamia tarkistuksia, jotka huomioidaan kirkkovaltuustolle esitettävän toimintakertomuksen yhteydessä.

Kirkkoneuvosto hyväksyi tehtäväaluetason toimintakatteiden ylitykset tilinpäätöskirjassa selostetun mukaisesti.

Kirkkoneuvosto päätti esittää kirkkovaltuuston hyväksyttäväksi sitovuustason mukaiset poikkeamat kirkkovaltuuston hyväksymien määrärahojen ja tuloarvioiden toteutumista tilinpäätöskirjan kohdan 9.11. mukaan (s. 105).

Kirkkoneuvosto allekirjoitti tilinpäätöksen, joka luovutetaan tilintarkastajille tarkastettavaksi. Kirkkoneuvosto valtuutti kirkkoherran sekä talous- ja henkilöstöpäällikön allekirjoittamaan puolestaan vahvistusilmoituskirjeen tilintarkastajalle.

Kirkkoneuvosto totesi, että kirkkovaltuusto päättää vastuuvapauden myöntämisestä Rauman seurakunnan vuoden 2021 toiminnan ja talouden osalta.

**Muutoksenhaku:** Ei muutoksenhakuoikeutta - valmistelu.

Lisätietoja antaa talous- ja henkilöstöpäällikkö Kalevi Känä p. 044 769 1206.

**Tiedoksianto**: - -

**KN 18.5.2022/§ 84:**

Tilintarkastus on suoritettu loppuun 12.5.2022. Liitteenä tilintarkastuskertomus, joka on 16.5.2022 toimitettu kirkkoneuvoston Teams-kanavaan. Tasekirjaan, joka käsiteltiin 30.3.2022, on tehty silloin todetut korjaukset ja täydennykset.

Tasekirjaa ei jaeta kirkkoneuvostolle tässä kokouskutsussa.

**Thp:** 1.Kirkkoneuvosto esittää kirkkovaltuuston vahvistettavaksi Rauman seurakunnan vuoden 2021 toimintakertomuksen ja tilinpäätöksen.

2. Kirkkoneuvosto esittää kirkkovaltuuston hyväksyttäväksi sitovuustason mukaiset poikkeamat kirkkovaltuuston hyväksymien määrärahojen ja tuloarvioiden toteutumista tilinpäätöskirjan kohdan 8.11. mukaan (s. 113).

3. Kirkkoneuvosto esittää kirkkovaltuustolle, että tilikauden ylijäämä 1.082.802,63 euroa siirretään edellisten tilikausien yli-/alijäämien tilille.

 4. Kirkkoneuvosto esittää tilintarkastuskertomuksen kirkkovaltuustolle.

5. Kirkkoneuvosto esittää kirkkovaltuustolle, että se päättää vastuuvapauden myöntämisestä Rauman seurakunnan vuoden 2021 toiminnan ja talouden osalta.

**Päätös:** 1.Kirkkoneuvosto päätti yksimielisesti esittää kirkkovaltuuston vahvistettavaksi Rauman seurakunnan vuoden 2021 toimintakertomuksen ja tilinpäätöksen.

2. Kirkkoneuvosto päätti yksimielisesti esittää kirkkovaltuuston hyväksyttäväksi sitovuustason mukaiset poikkeamat kirkkovaltuuston hyväksymien määrärahojen ja tuloarvioiden toteutumista tilinpäätöskirjan kohdan 8.11. mukaan (s. 113).

3. Kirkkoneuvosto päätti yksimielisesti esittää kirkkovaltuustolle, että tilikauden ylijäämä 1.082.802,63 euroa siirretään edellisten tilikausien yli-/alijäämien tilille.

 4. Kirkkoneuvosto päätti esittää tilintarkastuskertomuksen kirkkovaltuustolle.

5. Kirkkoneuvosto päätti esittää kirkkovaltuustolle, että se päättää vastuuvapauden myöntämisestä Rauman seurakunnan vuoden 2021 toiminnan ja talouden osalta.

**Muutoksenhaku:** Ei muutoksenhakuoikeutta - valmistelu.

Lisätietoja antaa talous- ja henkilöstöpäällikkö Kalevi Känä p. 044 769 1206.

**Tiedoksianto**: - -

### **85 § Talouden toteutuma 30.4.2022**

Esittelijä talous- ja henkilöstöpäällikkö

Liitteenä olevassa PowerPoint-tulosteessa on alustava talousarvion toteutuminen 30.4.2022, ulkoinen.

Tulosteessa lisäksi graafisia esityksiä eri talousluvuista ja jäsenmäärästä.

**Thp:** Talouden toteutuminen 30.4.2022 merkitään kirkkoneuvostolle tietoon saatetuksi.

**Päätös:** Talouden toteutuminen merkittiin tietoon saatetuksi.

**Muutoksenhaku:** Ei muutoksenhakuoikeutta - valmistelu.

Lisätietoja antaa talous- ja henkilöstöpäällikkö Kalevi Känä p. 044 769 1206.

**Tiedoksianto**: - -

**86 § Rippikoulutyön paikallissuunnitelma vuosille 2022–2024**

Esittelijä kirkkoherra

 Suomen ev. lut kirkon valtakunnallinen 2017 käyttöön otettu rippikoulusuunnitelma ”*Suuri ihme*” edellyttää, että seurakunnissa laaditaan rippikoulutyön paikallissuunnitelma aina kolmeksi vuodeksi kerrallaan. Rippikoulutyön kolmivuotisen paikallissuunnitelman hyväksyy kirkkoneuvosto.

 Rippikoulutyön vastaava pastori Lotta Hatakka on laatinut Rauman seurakunnan käyttöön ”**Raumalainen rippikoulu -** Rippikoulutyön paikallissuunnitelma 2022-2024”. Suunnitelma on esityksen liitteenä.

 Paikallissuunnitelma on luonteeltaan runkosuunnitelma, joka antaa suuntaviivat yksittäisten rippikoulujen suunnittelutyöhön. Jokainen yksittäinen rippikoulu suunnitellaan siten, että siinä huomioidaan mahdollisimman paljon työntekijöiden omien näkemysten lisäksi rippikoululaisten ja isosten ajatuksia ja toiveita rippikoulun toteuttamisesta.

Hatakan laatima rippikoulujen paikallissuunnitelma 2022–2024 määrittää käytäntöjä ja ohjeita rippikoulun toteutukseen Raumalla tänä ajanjaksona. Paikallissuunnitelma määrittää rippikoulujen vastuunjakoa ja antaa suuntaviivat, joiden avulla rippikoulut voivat elää, hengittää ja kehittyä paikallisella tasolla tulevina vuosina.

**Khra:** Kirkkoneuvosto hyväksyy ”Raumalainen rippikoulu”- Rippikoulutyön paikallissuunnitelman 2022–2024 käytettäväksi Rauman seurakunnan rippikoulutyössä.

Kokouksessa esitettiin suunnitelmaehdotukseen numeraalisia tarkistuksia. Tarkistettu suunnitelma on pöytäkirjan liitteenä.

**Päätös:** Kirkkoneuvosto hyväksyi yksimielisesti ”Raumalainen rippikoulu”- Rippikoulutyön paikallissuunnitelman 2022–2024 käytettäväksi Rauman seurakunnan rippikoulutyössä.

**Muutoksenhaku:** Oikaisuvaatimus kirkkoneuvostolle

Lisätietoja antaa kirkkoherra Valtteri Virta, p. 044 769 1295

**Tiedoksianto**: Lotta Hatakka

**87 § Johtavan kappalaisen viran johtosääntö**

Esittelijä kirkkoherra

 Rauman seurakunnassa siirryttiin uuteen toimintaorganisaatiomalliin vuoden 2017 alussa. Uutta toimintaorganisaatiota suunniteltaessa tahdottiin selkeyttää seurakunnan papiston työn johtamista johtavan kappalaisen viran hallinnollisella määrittelyllä. Johtavasta kappalaisesta tuli muutosten myötä papiston lähiesimies. Papiston ylimpänä esimiehenä KJ 6:13 §:n mukaan on edelleen kirkkoherra. Johtavan kappalaisen esimies on kirkkoherra. Nämä kaksi muodostavat seurakunnan perustehtävän osalta työparin.

 Toimintaorganisaation uudistuksen yhteydessä hyväksyttiin johtavan kappalaisen viran johtosääntö ja samassa yhteydessä Jukka Purhonen valittiin hoitamaan johtavan kappalaisen tehtävää siirtymäkaudeksi 31.12.2017 saakka (KV §16/2016).

Uuden toimintaorganisaation suunnitteluvaiheessa hyväksytty johtavan kappalaisen viran johtosääntö jäi verrattain suppeaksi määrittelyksi johtavan kappalaisen pääasiallisista työtehtävistä. Suppean johtosäännön taustalla lienee ollut ajatus siitä, että johtavan kappalaisen virkaa hoidetaan suppean johtosäännön puitteissa siirtymäaikana ja johtosääntöä täydennetään siirtymäkauden jälkeen.

Jukka Purhonen on hoitanut johtavan kappalaisen tehtävää keskeytyksettä vuodesta 2015 saakka. Purhosen johtavan kappalaisen tehtäväkautta on vuosien aikana jatkettu useaan otteeseen määräaikaisilla päätöksillä. Näiden vuosien aikana johtavan kappalaisen viran johtosääntöä ei ole päivitetty tai täydennetty.

Samanaikaisesti muiden seurakunnan johtavien esimiesvirkojen johtosäännöt on päivitetty vastaamaan nykyisen toimintaorganisaation tarpeita. Esimiesvirkojen johtosääntöjä on myös pyritty yhdenmukaistamaan hallinnollisesti esimerkiksi ratkaisuvallan osalta.

Nykyisen toimintaorganisaation tarpeet edellyttävät, että johtavan kappalaisen viran johtosääntö päivitetään vastaamaan muiden esimiesvirkojen virkojen johtosääntöä. Johdonmukaisesti laaditut esimiesvirkojen johtosäännöt helpottavat käytännön esimiestyötä ja sujuvoittavat toiminnan organisointia.

Huolellisesti laadittu ja riittävät toimivaltuudet delegoiva viran johtosääntö mahdollistaa myös koko papiston työn johtamisen tavalla, jonka myötä papiston työvoimatarpeita voidaan harkita realistisemmin seurakunnan henkilöstöstrategian valossa.

Kirkkoherra on laatinut liitteenä olevan uuden esityksen johtavan kappalaisen viran johtosäännöstä. Esityksessä huomioidaan nykyisen toimintaorganisaation todelliset tarpeet johtavan kappalaisen työn osalta ja esitys on myös yhdenmukainen seurakunnan muiden johtavien esimiesvirkojen johtosääntöjen kanssa.

Kirkkoneuvosto voi hyväksyä johtosäännön muilta osin, mutta esimiesaseman ja ratkaisuvallan osalta johtosääntö edellyttää kirkkovaltuuston vahvistusta. Mikäli uusi johtosääntö hyväksytään, se astuu voimaan 1.7.2022.

**Khra: 1.** Kirkkoneuvosto hyväksyy esitetyn johtavan kappalaisen viran johtosäännön

 **2.** Kirkkoneuvosto esittää kirkkovaltuustolle, että se vahvistaa johtosäännön 4 §:n 3) sekä 5 §:n osalta.

**Päätös: 1.** Kirkkoneuvosto hyväksyi yksimielisesti esitetyn johtavan kappalaisen viran johtosäännön

 **2.** Kirkkoneuvosto päätti yksimielisesti esittää kirkkovaltuustolle, että se vahvistaa johtosäännön 4 §:n 3) sekä 5 §:n osalta.

**Muutoksenhaku:** Ei muutoksenhakua - valmistelu

Lisätietoja antaa kirkkoherra Valtteri Virta, p. 044 769 1295

**Tiedoksianto**: Jukka Purhonen

**88 § Meriristin saneerauksen erikoissuunnittelijoiden valinta**

Esittelijä kiinteistöpäällikkö

KN 31.3.2021/§ 74:

74 § Meriristin peruskorjauksen arkkitehti- ja pääsuunnittelijan valinta

Esittelijä kiinteistöpäällikkö

Meriristin hankesuunnittelu on edennyt vaiheeseen, jolloin on sopiva hetki kilpailuttaa kohteelle arkkitehti- ja pääsuunnittelija. Valittava arkkitehti- ja pääsuunnittelija on mukana kohteen hankesuunnittelusta aina tarvittaessa kohteen peruskorjaamisen valmistumiseen asti.

Meriristin peruskorjauksen suunnittelu toteutetaan kahdessa vaiheessa.

 Vaihe 1 sisältää tarveselvityksen, hankesuunnittelun, suunnittelun valmistelun sekä ehdotussuunnittelun. Vaiheen 1 alussa suunnittelija määrittelee yhdessä tilaajan kanssa tarvittavien lähtötietojen hankkimisesta. Suunnittelija tekee esityksen tarvittavista lisätutkimuksista (rakenneavaukset, laserkeilauksen tarve jne.). Sovittujen tutkimusten teettämisestä vastaa tilaaja. Arkkitehti vastaa kohteen inventointimallinnuksesta. Vaiheen 1 alussa määritellään myös vaiheen 1 aikana tarvittavien asiantuntijoiden tarve (esim. LVI-suunnittelija tilatarpeiden määrittelyä varten). Tilaaja hankkii tarvittavat asiantuntijat ja vastaa näiden kustannuksista.

Vaiheen 1 lopputuloksena tilaajalla on käytettävissään ehdotus, jonka tilaaja hyväksyttää toteutettavaksi kokonaisuudeksi. Aineiston tulee olla riittävä myös alustavan hankekustannusarvion laatimiseksi (laskentakelpoiset luonnokset). Tilaaja teettää vaiheen 1 jälkeen kustannusarvion hankkeen kokonaiskustannuksista ja tekee päätöksen vaiheen 2 käynnistämisestä.

Tilaajalla on oikeus keskeyttää hanke vaiheen 1 jälkeen. Keskeytys voi johtaa toimeksiannon päättymiseen tai voidaan sopia vaiheen 1 suunnitelmien muuttamisesta lisätyönä. Mikäli toimeksianto päätetään kokonaan, maksaa tilaaja sopimuksen mukaiset maksuerät toteutuneen valmiusasteen mukaisesti. Maksujen edellytyksenä on, että tilaaja saa haltuunsa siihen asti laaditut aineistot.

Vaihe 2 sisältää yleissuunnittelun, toteutussuunnittelun, rakennuslupatehtävät sekä työmaan ja käyttöönoton aikaiset tehtävät. Vaiheen 2 alussa tilaaja valitsee loput hankkeeseen tarvittavat asiantuntijat ja teettää muut toteutussuunnittelua varten tarvittavat TARJOUSPYYNTÖ 6.3.2021 7 (13) toimet (mm. rakenne- ja sähkösuunnittelija, pohjatutkimus, tontin vaaitukset). Tarvittavat asiantuntijat ja toimet määritellään yhdessä pääsuunnittelija ja tilaajan kesken. Vaiheessa 2 täydennetään Kuivaketju10-riskilistat urakkavaihetta varten.

 Liitteenä suunnittelutarjouspyyntö 6.3.2021 ja asiakirjaluettelo 5.3.2021. Muut tarjouspyynnön mukaiset asiakirjat ovat nähtävillä kiinteistöpäällikön virkahuoneessa ja ovat esillä kirkkoneuvoston kokouksessa.

 Meriristin saneeraushankkeen hanke- ja toteutussuunnittelua varten kilpailutettiin arkkitehti ja pääsuunnittelija hankintalain mukaisesti EU-hankintarajat (221 000 € alv. 0 %) alittavana, mutta kansalliset hankintarajat (60 000 € alv. 0 %) ylittävänä palveluhankintana.

Tarjoajille asetettiin pätevyyttä, referenssejä ja yrityksen tilaajavastuuta koskevia vaatimuksia, joilla varmistettiin tarjoajan valmiudet toteuttaa hanke. Kilpailutus suoritettiin Hilma-palvelun kautta sekä Haahtela PRIS-projektipankkia käyttäen. Tarjouspyyntö julkaistiin 9.3.2021.

Tarjouspyyntöasiakirjoissa on määritelty valittavaksi ehdot täyttävä kokonaistaloudellisesti edullisin tarjous.

Kokonaistaloudellisessa arvioinnissa huomioidaan suunnittelun tarjottu kokonaishinta, kokousten yksikköhinta ja lisätöiden tuntiveloitushinta. Tarjousten yhtäläisen vertailun vuoksi tarjouspyyntöasiakirjoissa on ilmoitettu kokousten vertailumääräksi 35 kokousta ja lisätöiden vertailumääräksi 100 h. Töitä ei sidota näihin arvioihin, niitä käytetään vain vertailuarvoina.

Tarjoukset toimitettiin Haahtela PRIS-palveluun. Tarjoukset saatiin nähtäville järjestelmästä tarjousajan päätyttyä, 24.3.2021 klo 10.

Tarjoukset avattiin heti tarjousajan päätyttyä. Avaustilaisuuteen osallistuivat Eino Korsi, Kalevi Känä ja Tapio Hatulainen.

Määräaikaan mennessä tarjouksen jätti yhdeksän toimijaa:

Synopsis Arkkitehdit Oy

Siren Arkkitehdit Oy

ARK Vahtera Oy

Sitowise Oy

Innopolis Oy

ARK Takala Oy

RSV Satakunta Oy

Arkkitehtitoimisto Küttner Oy

Hila Arkkitehdit Oy

Tarjouksen antaneista kokonaistaloudellisesti edullisimman tarjouksen antoi RSV Satakunta Oy. RSV Satakunta Oy:n kokonaishinta on 64 280,00 €, kokoushinta 140,00 € ja tuntiveloitushinta 90,52 €. Hinnat sisältävät arvonlisäveron. RSV Satakunta Oy täyttää tarjoajalle asetetut vaatimukset.

Liitteenä 24.3.2021 pidetyn avaustilaisuuden yhteenvetomuistio ja RSV Satakunta Oy:n tarjous sekä yritysesittely. Kaikki saapuneet tarjoukset ovat nähtävillä kiinteistöpäällikön virkahuoneessa ja ovat esillä kirkkoneuvoston kokouksessa.

Rauman seurakunnan vuoden 2021 talousarviossa (investointiosa) on varattu Meriristin peruskorjaamisen hankesuunniteluun yhteensä 200.000,00 €.

**Kp:** 1. Kirkkoneuvosto valitsee Meriristinperuskorjauksen arkkitehti- ja pääsuunnittelijan tehtävään kokonaistaloudellisesti edullisimman tarjouksen antaneen RSV Satakunta Oy:n kokonaishintaan 64 280,00 €, kokoushinta 140,00 € ja tuntiveloitushinta 90,52 €.

2. Samalla kirkkoneuvosto päättää valtuuttaa kiinteistötoimikunnan valmistelemaan Meriristin peruskorjausta yhdessä valitun arkkitehdin ja kiinteistöpäällikön kanssa.

**Päätös:** 1. Kirkkoneuvosto päätti yksimielisesti valita RSV Satakunta Oy:n Meriristin peruskorjauksen arkkitehti ja pääsuunnittelijaksi kokonaishintaan 64 280,00 euroa, kokoushinta 140,00 euroa ja tuntiveloitushinta 90,52 euroa.

2. Kirkkoneuvosto päätti valtuuttaa kiinteistötoimikunnan valmistelemaan Meriristin peruskorjausta yhdessä valitun arkkitehdin ja kiinteistöpäällikön kanssa.

**Muutoksenhaku:** 1. Valitus markkinaoikeuteen.

2.Oikaisuvaatimus kirkkoneuvostolle.

Lisätietoja antaa kiinteistöpäällikkö Eino Korsi p. 044 769 1438

KN 30.3.2022/§ 52:

Hankesuunnittelua on käyty kiinteistöpäällikön ja arkkitehti RSV Satakunta Oy:n johdolla syksyn 2021 ja talven 2021–2022 aikana. Hankesuunnitteluun ovat osallistuneet kiinteistötoimikunnan lisäksi henkilökunnasta kaikki Meriristissä toimivien toimintojen lähiesimiehet ja seurakunnan johto.

Nyt olemme saaneet hankesuunnittelun valmiiksi niin, että kaikkien tilojen käyttäjien ja tilaajan edustajien toiveet on otettu huomioon mahdollisimman hyvin.

Peruskorjaamisen suunnittelu sisältää seuraavaa:

Päärakennus: rakennus peruskorjataan täysin, ulkoseinät ja katto puretaan, sisäpuolelta lattia ja seinät puretaan, asennetaan kokonaan uusi talotekniikka ja osittain huonetiloja muutetaan.

Saunarakennus: vanha rakennus puretaan ja rakennetaan kokonaan uusi saunarakennus laajoine terasseineen.

Piha-alue: suunnitellaan ja kehitetään yhteistyössä Rauman kaupungin kanssa Meriristin aluetta kaikille toimivammaksi.

Kirkkoneuvoston ohjesäännön 9 §:n mukaan:

*Kirkkoneuvosto päättää lisäksi seuraavista kirkkovaltuustolle muutoin kuuluvista asioista:*

* 1. *rakennuspiirustuksen hyväksymisestä, jos kustannusarvio ei ylitä kirkkovaltuuston erikseen päättämää rahamäärää eikä kirkkovaltuusto ole pidättänyt määrätyn rakennuksen tai rakennustyypin piirustusten hyväksymistä itsellään;*

Vuoden 2022 talousarviossa hankkeelle on vuosille 2021–2023 varattu yhteensä 5 000 000 euron määrärahat.

Kustannusarvio hankkeelle esitetään kokouksessa.

Arkkitehtikuvien tultua hyväksytyksi tulemme heti kilpailuttamaan hankkeen erikoissuunnittelijat (sähkö, rakenne ja LVIA) sekä hakemaan hankkeelle rakennuslupaa.

**Kp:** Kirkkoneuvosto hyväksyy Meriristin peruskorjaamisen arkkitehtisuunnitelmat.

**Päätös**: Kirkkoneuvosto hyväksyi yksimielisesti esityksen mukaan Meriristin peruskorjaamisen arkkitehtisuunnitelmat.

**Muutoksenhaku**: Oikaisuvaatimus kirkkoneuvostolle

**Tiedoksianto**: --

Lisätietoja antaa kiinteistöpäällikkö Eino Korsi p. 044 769 1438.

**KN 18.5.2022/§ 88:**

Meriristin saneeraushankkeen toteutussuunnittelua varten kilpailutettiin rakenne-, LVI-, sähkö- ja automaatiosuunnittelijat hankintalain mukaisesti EU-hankintarajat (221 000 € alv. 0 %) alittavana, mutta kansalliset hankintarajat (60 000 € alv. 0 %) ylittävänä palveluhankintana. Tarjoajille asetettiin pätevyyttä, referenssejä ja yrityksen tilaajavastuuta koskevia vaatimuksia, joilla varmistettiin tarjoajan valmiudet toteuttaa hanke. Kilpailutus suoritettiin Hilma-palvelun kautta sekä Haahtela PRIS-projektipankkia käyttäen. Tarjouspyyntö julkaistiin 15.4.2022.

Tarjouspyyntöasiakirjoissa on määritelty valittavaksi ehdot täyttävä kokonaistaloudellisesti edullisin tarjous. Kokonaistaloudellisessa arvioinnissa huomioidaan suunnittelun tarjottu kokonaishinta, lähi- ja etäkokousten yksikköhinta sekä lisätöiden tuntiveloitushinta. Tarjousten yhtäläisen vertailun vuoksi tarjouspyyntöasiakirjoissa on ilmoitettu kokousten vertailumääräksi 15 lähikokousta, 15 etäkokousta ja lisätöiden vertailumääräksi 100 h. Töitä tai laskutusta ei sidota näihin arvioihin, niitä käytetään vain vertailuarvoina.

Tarjoukset toimitettiin Haahtela PRIS-palveluun. Tarjoukset saatiin nähtäville järjestelmästä tarjousajan päätyttyä, 5.5.2022 klo 13.

Määräaikaan mennessä tarjouksen jätti 16 toimijaa.

Liitteenä listaukset saapuneista tarjouksista ja tarjousten vertailu.

Rakennesuunnittelun osalta kokonaistaloudellisesti edullisimman tarjouksen antoi FCG Finnish Consulting Group Oy. Kokonaishinta on 52 000,00 €, lähikokoushinta on 1 050,00 €, etäkokoushinta on 190,00 € ja tuntiveloitushinta on 99,00 €. Hinnat sisältävät arvonlisäveron. Tarjoaja täyttää asetetut ehdot. Huomionarvoista on poikkeuksellisen korkea lähikokoushinta ja vastaavasti poikkeuksellisen alhainen kokonaishinta.

LVI-suunnittelun osalta kokonaistaloudellisesti edullisimman tarjouksen antoi Senewa LS Oy. Kokonaishinta on 31 000,00 €, lähikokoushinta on 250,00 €, etäkokoushinta on 186,00 € ja tuntiveloitushinta on 68,00 €. Hinnat sisältävät arvonlisäveron. Tarjoaja täyttää asetetut ehdot.

Sähkösuunnittelun osalta kokonaistaloudellisesti edullisimman tarjouksen antoi Insinööritoimisto LA Oy. Kokonaishinta on 28 886,00 €, lähikokoushinta on 148,80 €, etäkokoushinta on 140,00 € ja tuntiveloitushinta on 93,00 €. Hinnat sisältävät arvonlisäveron. Tarjoaja täyttää asetetut ehdot.

Automaatiosuunnittelun osalta kokonaistaloudellisesti edullisimman tarjouksen antoi Planneri Oy. Kokonaishinta on 4 464,00 €, lähikokoushinta on 148,80 €, etäkokoushinta on 124,00 € ja tuntiveloitushinta on 80,60 €. Hinnat sisältävät arvonlisäveron. Tarjoaja täyttää asetetut ehdot.

Tarjoukset arvioitiin Raumalla 6.5.2022 Läsnä olivat kiinteistöpäällikkö Eino Korsi talous- ja henkilöstöpäällikkö Kalevi Känä ja rakennuttajakonsultti Tapio Hatulainen Raksystems Insinööritoimisto Oy:stä.

Vuoden 2022 talousarviossa on varattuna Meriristin saneeraukselle yhteensä 1 200 000,00 euroa, josta suunnittelut tullaan rahoittamaan.

Tarjouspyyntöasiakirjat ja tulleet tarjoukset ovat nähtävillä kirkkoneuvoston kokouksessa.

**Kp**: Kirkkoneuvosto valitsee Meriristin saneerauksen erikoissuunnittelijoiksi:

1. Rakennesuunnittelun osalta kokonaistaloudellisesti edullisimman tarjouksen antaneen FCG Finnish Consulting Group Oy:n. Kokonaishinta on 52 000,00 €, lähikokoushinta on 1 050,00 €, etäkokoushinta on 190,00 € ja tuntiveloitushinta on 99,00 €. Hinnat sisältävät arvonlisäveron.
2. LVI-suunnittelun osalta kokonaistaloudellisesti edullisimman tarjouksen antaneen Senewa LS Oy:n. Kokonaishinta on 31 000,00 €, lähikokoushinta on 250,00 €, etäkokoushinta on 186,00 € ja tuntiveloitushinta on 68,00 €. Hinnat sisältävät arvonlisäveron.
3. Sähkösuunnittelun osalta kokonaistaloudellisesti edullisimman tarjouksen antaneen Insinööritoimisto LA Oy:n. Kokonaishinta on 28 886,00 €, lähikokoushinta on 148,80 €, etäkokoushinta on 140,00 € ja tuntiveloitushinta on 93,00 €. Hinnat sisältävät arvonlisäveron.
4. Automaatiosuunnittelun osalta kokonaistaloudellisesti edullisimman tarjouksen antaneen Planneri Oy:n. Kokonaishinta on 4 464,00 €, lähikokoushinta on 148,80 €, etäkokoushinta on 124,00 € ja tuntiveloitushinta on 80,60 €. Hinnat sisältävät arvonlisäveron.

**Päätös:** Kirkkoneuvosto päätti esityksen mukaan yksimielisesti valita Meriristin saneerauksen erikoissuunnittelijoiksi:

1. Rakennesuunnittelun osalta kokonaistaloudellisesti edullisimman tarjouksen antaneen FCG Finnish Consulting Group Oy:n. Kokonaishinta on 52 000,00 €, lähikokoushinta on 1 050,00 €, etäkokoushinta on 190,00 € ja tuntiveloitushinta on 99,00 €. Hinnat sisältävät arvonlisäveron.
2. LVI-suunnittelun osalta kokonaistaloudellisesti edullisimman tarjouksen antaneen Senewa LS Oy:n. Kokonaishinta on 31 000,00 €, lähikokoushinta on 250,00 €, etäkokoushinta on 186,00 € ja tuntiveloitushinta on 68,00 €. Hinnat sisältävät arvonlisäveron.
3. Sähkösuunnittelun osalta kokonaistaloudellisesti edullisimman tarjouksen antaneen Insinööritoimisto LA Oy:n. Kokonaishinta on 28 886,00 €, lähikokoushinta on 148,80 €, etäkokoushinta on 140,00 € ja tuntiveloitushinta on 93,00 €. Hinnat sisältävät arvonlisäveron.
4. Automaatiosuunnittelun osalta kokonaistaloudellisesti edullisimman tarjouksen antaneen Planneri Oy:n. Kokonaishinta on 4 464,00 €, lähikokoushinta on 148,80 €, etäkokoushinta on 124,00 € ja tuntiveloitushinta on 80,60 €. Hinnat sisältävät arvonlisäveron.

**Muutoksenhaku:** 1. 2. 3. ja 4. valitus markkinaoikeuteen.

Lisätietoja antaa kiinteistöpäällikkö Eino Korsi, p. 044 769 1438

**Tiedoksianto**: tarjouksen jättäneet

### **89 § Muut asiat**

Suomen evankelisluterilaisen kirkon jäsenyydestä Rauman seurakunnassa helmikuussa 2022 erosi 6 henkilöä, ja seurakuntaan liittyi 16 henkilöä, maaliskuussa 2022 erosi 17 henkilöä ja liittyi 7 henkilöä, huhtikuussa 2022 erosi 24 henkilöä ja liittyi 6 henkilöä.

Keijo Ahorinta tiedusteli, onko papistoon kuuluville annettu tehtäviä seurakunnan tiedotuksen alalla. Kirkkoherra totesi, että eri työaloilla on nimetty henkilöitä, joilla on erityistä vastuuta oman työalan tiedotukseen liittyen sen lisäksi, että seurakunnan viestinnällä on kokonaisvastuu seurakunnan tiedotuksesta.

Keijo Ahorinta kertoi Missio 2022-kampanjan toteutumisen etenemisestä ja tiedusteli, kuinka paljon seurakunnan viestinnällä on resursseja osallistua Missioon liittyvien tapahtumien tiedottamiseen. Missioon liittyen Rauman eri kristilliset seurakunnat järjestävät yhteisiä tapahtumia. Missiokahvila toimii kampanjan aikana syys-lokakuussa 2022 Franciscus-talossa. Keväällä 2023 on tarkoitus aloittaa alfa-kurssi ev. lut. seurakunnan vastuulla siten, että toteutuksessa on mukana myös muita Raumalla toimivia kristillisiä seurakuntia.

Taina Saarelainen lausui kiitoksen seurakunnan varhaiskasvatustyölle kouluun lähtevien siunaamistilaisuuden toteuttamisesta.

Kiinteistöpäällikkö Eino Korsi tiedotti, että kirkkoneuvoston kokouksessa 30.3.2022 tehty päätös § 53 maapohjan vuokrasopimuksen siirrosta Monnan hautausmaalla on rauennut.

### **90 § Ilmoitusasiat**

Esittelijä kirkkoherra

**Saapuneet kirjeet**

Kirkkohallituksen yleiskirje nro 14/2022, 25.4.2022

* Lisäohjeita liittyen ukrainalaisten auttamiseen seurakunnissa

Kirkkohallituksen yleiskirje nro 15/2022. 27.4.2022

* Kirkon tietoturvapolitiikasta annettu väliaikainen määräys

Kirkkohallituksen yleiskirje nro 16/2022, 28.4.2022

* Suositus kirkollisveroprosentin alentamisesta

Kirkon työmarkkinalaitoksen yleiskirje 4/2022, 26.4.2022

* Lisäyksiä luottamusmieskursseihin

Turun arkkihiippakunnan tuomiokapituli, 6.5.2022

* Valtteri Virran virkavapaus

Turun arkkihiippakunnan tuomiokapituli, 6.5.2022

* Viranhoitomääräys Jukka Purhoselle

SydämenAsialla, hautahoitopalvelu, 18.4.2022

**Saapuneet pöytäkirjat/muistiot**

**Viranhaltijoiden päätökset**

Kirkkoherra

5/2022 lastenohjaajan työajan muutos

6/2022 lastenohjaajan työajan muutos

7/2022 lastenohjaajan työajan muutos

8/2022 rippikoulutyön Karvatin kuljetukset 2022

9/2022 kasvatuksen kesätyöntekijä 5.6.–30.6.2022

10/2022 sairaalasielunhoidon kausiteologi 27.6.–3.8.2022

Talous- ja henkilöstöpäällikkö

12/2022 nuorisotyönohjaajan virkaan valinnan vahvistaminen

13/2022 perheneuvojan virkaan valinnan vahvistaminen

Kiinteistöpäällikkö

9/2022 kausityöntekijöiden palkkaaminen kiinteistöhuoltoon

10/2022 puiden kaataminen 684-430-6-47 Mäki-Uoti-tilalta

11/2022 siivoojan palkaton työvapaa 4.-31.7.2022

Ylivahtimestari

5/2022 vahtimestari-siivoojan palkkaaminen 1.4.–30.4.2022

Johtava kanttori

1/2022 kesäkanttorin palkkaaminen 1.7.–31.7.2022

Ylipuutarhuri

4/2022 muistamissäännön mukainen syntymäpäivälahja

5/2022 hautausmaan kausityöntekijä 2022

Populus, viranhaltijapäätökset 1.4.–30.4.2022

**Khra:** Ilmoitusasiat merkitään tiedoksi.

**Päätös:** Ilmoitusasiat merkittiin tiedoksi.

Lisätietoja antaa kirkkoherra Valtteri Virta, p. 044 769 1295.

### **91 § Muutoksenhaku ja kokouksen päättäminen**

Puheenjohtaja antoi muutoksenhakuosoituksen.

 Puheenjohtaja julisti kokouksen päättyneeksi klo 18.51.

**Kirkkoneuvoston puolesta**

Valtteri Virta Olavi Saurio

puheenjohtaja sihteeri

Tämä pöytäkirja on tarkastettu ja todettu kokouksen kulun ja tehtyjen päätösten mukaiseksi.

Raumalla toukokuun 23. päivänä 2022

Pentti Vilo Keijo Ahorinta

pöytäkirjantarkastaja pöytäkirjantarkastaja